Eliza Grew Jones

Eliza Grew Jones, jaiotzez Eliza Coltman Grew, (Providence, 1803ko martxoaren 30a – Bangkok, 1838ko martxoaren 28a) estatubatuar misiolari baptista eta lexikografoa izan zen. Thailandiera erromanizatzeko sistema bat sortu zuen, eta thailandiera-ingelesa lehen hiztegia bildu zuen.

 Bizitza 

Eliza Coltman Grew 1803ko martxoaren 30ean jaio zen. Bere aita, Henry Grew artzaina, Rhode Island estatuko Providence hirikoa zen baita ere. Elizaren etorkizuneko lorpenak iragarriz, lehen hezkuntzako irakasle batek esan zuen hizkuntzetarako ezohiko gaitasun bat zuela eta irakasleen laguntzarik gabe greziera ikasten hasi zela.

1830eko uztailaren 14an John Taylor Jonesekin ezkondu zen. Bi aste geroago bere senarra ordenatu zuten Bostonen, Amerikako Misiolari Baptisten Batasunaren pean. Senar-emazteei Birmanian lan egiteko agindu zieten, eta bi urte geroago Siamera bidali zituzten.

Jonesen lehen lan handia thailandiera-ingelesa hiztegi bat izan zen. 1833ko abenduan osatu zuen, Siamera iritsi eta gutxira. Ez zen inoiz argitaratu thailandierazko letrak inprimatzeko zailtasunak zirela eta, eta galdutzat jo zen, 2007an British Museumeko liburutegian kopia bat aurkitu arte. Geroago, thailandiera erromanizatzeko sistema bat garatu zuen. Bibliako historiaren inguruko pasarteak, ikasliburu bat eta hainbat erlijio-ereserki ere idatzi zituen thailandieraz.

Birmanian eta Siamen bizi zela, lau seme-alaba izan zituen, baina horietako bi haurtzaroan hil ziren.

Bangkoken hil zen 1838ko martxoaren 28an, kolerak jota. Bangkokeko hilerri protestantean lurperatuta dago.

 Erreferentziak 

 Kanpo estekak 

Kategoria:Rhode Islandarrak
Kategoria:Ameriketako Estatu Batuetako baptistak
Kategoria:Emakume misiolariak
Kategoria:Ameriketako Estatu Batuetako hizkuntzalariak
Kategoria:Emakume hizkuntzalariak
Kategoria:Lexikografoak
Kategoria:Idazketa sistemen asmatzaileak
Kategoria:Kolerak hildakoak